Szwedzko godka (szw. "svenska") je godka pōłnocnogermańsko, kerōm godo wele 8,5 mln. ludzi, nojwyncyj we Szwecyji a tajli Finlandyji (wybrzeże a Alandzke Wyspy). Je uōna wzajym do spokopiynio ze norweskōm a dōńskōm godkōm. Do ji zapisywanio używo sie łacińskigo abecadła ze trzema ekstra znakōma: "Å", "Ä" a "Ö". Gramatyka je, jakby porōwnać ze staronordyjskōm godkōm, uproszczōno. Zredukowano je fleksyjo, co dowo ji charakter godki analitycznyj.